Már idén lecserélhetik a vasúti kocsik nagy részében a harmadik generációs (3G-s) routereket negyedik generációsokra (4G-s) - közölte a MÁV hétfőn az MTI-vel.

A közlemény szerint jelenleg mintegy 900 vasúti kocsiban érhető el az ingyenesen vezeték nélküli internet. Az első 300 darab 4G-s router és a hozzájuk kapcsolódó kiegészítők beérkezése május végéig várható.

Az első routerek cseréje az év második felében kezdődhet meg, ezek az eszközök a belföld IC-kocsikba kerülnek be. A teljes eszközpark modernizálása várhatóan 2020 első félévében fejeződhet be - tették hozzá.